text: # Ciòng-ciŭ
  Ciòng-ciŭ ( 泉州 Bŏng-cô/Séng-sék; Pū-tŭng-uâ: Quanzhou, Chinchew; Mìng-nàng-uâ: Choân-chiu) sê Dṳ̆ng-guók Hók-gióng-sēng gì siŏh bĭh siàng-chê, iâ hô̤ lā̤ Lī-siàng (鯉城, ĭng-ôi Cuòng-ciŭ-chê dê-dù hìng-câung chiông lī-ngṳ̀) gâe̤ng Chié-dùng-siàng (刺桐城, ĭng-ôi Cuòng-ciŭ ô cĭng sâ̤ chié-dùng-chéu). Gū-cā gì Ă-lă-báik-nè̤ng iâ giéu ĭ Zaytun (زيتون‎), sê Ă-lăk-báik-ngṳ̄ „chié-dùng“ gì ĭng-ĭk.
  
  ## Hèng-céng Dăng-ôi
  - Chê-kṳ̆: Lī-siàng (鯉城), Hŭng-dĕk (豐澤), Lŏk-gŏng (洛江), Ciòng-gĕ̤ng (泉港).
  - Gâing-gék-chê: Siŏh-săi (石獅), Céng-gŏng (晉江), Nàng-ăng (南安).
  - Gâing: Hiê-ăng (惠安), Ăng-kă̤ (安溪), Īng-chŭng (永春), Dáik-huá (德化), Gĭng-muòng (金門).
  
  Dṳ̆ng-huà Ìng-mìng Gê̤ṳng-huò-guók siŏng-chĭng Gĭng-muòng sṳ̆k-ṳ̀ Cuòng-ciŭ, dáng-sê Gĭng-muòng sĭk-cié gŭi Dṳ̆ng-huà Mìng-guók guāng-hák.
  
  ## Lĭk-sṳ̄
  Cuòng-ciŭ gì gĭng-cá̤ kŭi-huák iù Ciŭ Cìng sì-hâiu cêu ī-gĭng kăi-sṳ̄. Săng-guók sì-dô̤i, Ngù-guók găh gĭng-dáng gì Nàng-ăng-chê (南安市) siék-lĭk Dĕ̤ng-ăng-gâing (東安縣). Să̤-céng sì-hâiu Dṳ̆ng-nguòng ciéng-luâng, cĭng sâ̤ sê̤ṳ-cŭk cāu gáu Cuòng-ciŭ, Céng-gŏng (晉江) iâ ĭng chṳ̄ dáik miàng.
  Dòng-dièu 684 nièng, kăi-sṳ̄ lĭk ciŭ gióng dé, miàng Ū-ìng-ciŭ (武榮州), 711 nièng gāi miàng có̤ Cuòng-ciŭ. Sóng Nguòng sì-hâiu, Cuòng-ciŭ sê "Dĕ̤ng-huŏng dâ̤-ék duâi gē̤ng", gĭng-cá̤ huák-dăk, sê "hāi siông sĭ-diù cĭ lô" gì kī-diēng.
  1271 nièng, siŏh ciáh miàng hô̤ Ngā-gáuk-báik (雅各伯, É-dâi-lé-ngṳ̄: Jacob d'Ancona) téng É-dâi-lé lì Cuòng-ciŭ có̤ sĕng-é. Ĭ siā lāu siŏh buōng chók-miàng gì iù-gé, hô̤ lā̤ Guŏng-mìng cĭ Siàng (光明之城, Ĭng-ngṳ̄: The City of Light). Dáng-sê, hiêng-câi nè̤ng gó mâ̤ hiēu ciā cṳ̆ sê cĭng sê gā.
  
  ## Dê-lī
  Cuòng-ciŭ diŏh Hók-gióng dĕ̤ng-nàng-buô iòng hāi, sṳ̆k-ṳ̀ Â-nàng dê-kṳ̆, ké-hâiu sê hāi-iòng-séng ā-iĕk-dái gié-hŭng ké-hâiu.
  
  ## Ùng-huá
  
  ### Ngiê-sŭk
  - Gŏ̤-gák-hié
  
  
title: Ciòng-ciŭ
wikitext: {{Distinguish|Ciŏng-ciŭ}} 
  {{Infobox Settlement
  |name		     = Ciòng-ciŭ-chê
  |official_name       = 泉州市
  |settlement_type     = [[Dê-ngék-chê]]
  |image_skyline = 
  |image_caption = 
  |image_map		= Locator map Quanzhou in Fujian (claimed hatched).svg
  |map_caption = Ciòng-ciŭ găk Hók-gióng gì sū-câi
  |pushpin_map = China
  |pushpin_label_position = right
  |pushpin_map_caption = Ciòng-ciŭ găk Dṳ̆ng-guók gì sū-câi.
  |pushpin_mapsize =
  |subdivision_type		= Guók-gă
  |subdivision_name		= {{flag|Dṳ̆ng-guók}}
  |subdivision_type1              = Sēng
  |subdivision_name1              = [[Hók-gióng]]
  |seat_type                       = Céng-hū sū-câi
  |seat                            = [[Hŭng-dĕk|Hŭng-dĕk-kṳ̆]]
  |leader_title		= 
  |leader_name		= 
  |area_total_km2		= 11218.91
  |area_land_km2 	= 
  |area_water_km2	= 
  |population_as_of		= 2020 puō-chă
  |population_total		= 8782285
  |population_density_km2	= auto
  | population_footnotes     = <ref>{{Cite web |title=泉州市第七次全国人口普查公报（第一号）|url=http://tjj.quanzhou.gov.cn/tjzl/tjgb/202105/t20210524_2562693.htm}}</ref>
  |timezone		= [[Báe̤k-gĭng Sì-găng|CST]]
  |utc_offset		= +8
  |timezone_DST		= 
  |utc_offset_DST		= 
  | coordinates                     = {{coord|24.8744|N|118.6757|E|type:adm2nd_region:CN-35_source:Gaode|format=dms|display=it}}
  |blank_name_sec1 = Biék-chĭng
  |blank_info_sec1 = Lī-siàng, Chié-dùng-siàng
  |website		= {{URL|www.quanzhou.gov.cn}}
  }}
  '''Ciòng-ciŭ''' ({{Siăng|Cdo Ciòng-ciŭ.ogg|泉州}}; [[Pū-tŭng-uâ]]: ''Quanzhou'', ''Chinchew''; [[Mìng-nàng-uâ]]: ''Choân-chiu'') sê [[Dṳ̆ng-guók]] [[Hók-gióng-sēng]] gì siŏh bĭh [[siàng-chê]], iâ hô̤ lā̤ '''Lī-siàng''' (鯉城, ĭng-ôi Cuòng-ciŭ-chê dê-dù hìng-câung chiông [[lī-ngṳ̀]]) gâe̤ng '''Chié-dùng-siàng''' (刺桐城, ĭng-ôi Cuòng-ciŭ ô cĭng sâ̤ [[chié-dùng-chéu]]). Gū-cā gì [[Ă-lă-báik]]-nè̤ng iâ giéu ĭ '''Zaytun''' ({{Script|Arab|زيتون}}), sê [[Ă-lăk-báik-ngṳ̄]] „chié-dùng“ gì ĭng-ĭk.
  
  == Hèng-céng Dăng-ôi ==
  * '''Chê-kṳ̆''': [[Lī-siàng]] (鯉城), [[Hŭng-dĕk]] (豐澤), [[Lŏk-gŏng]] (洛江), [[Cuòng-gē̤ng|Ciòng-gĕ̤ng]] (泉港).
  * '''Gâing-gék-chê''': [[Siŏh-săi]] (石獅), [[Céng-gŏng]] (晉江), [[Nàng-ăng]] (南安).
  * '''Gâing''': [[Hiê-ăng]] (惠安), [[Ăng-kă̤]] (安溪), [[Īng-chŭng]] (永春), [[Dáik-huá]] (德化), [[Gĭng-muòng]] (金門).
  
  [[Dṳ̆ng-huà Ìng-mìng Gê̤ṳng-huò-guók]] siŏng-chĭng [[Gĭng-muòng]] sṳ̆k-ṳ̀ Cuòng-ciŭ, dáng-sê Gĭng-muòng sĭk-cié gŭi [[Dṳ̆ng-huà Mìng-guók]] guāng-hák.
  
  == Lĭk-sṳ̄ ==
  Cuòng-ciŭ gì [[gĭng-cá̤]] kŭi-huák iù [[Ciŭ-dièu|Ciŭ]] [[Cìng-dièu|Cìng]] sì-hâiu cêu ī-gĭng kăi-sṳ̄. [[Săng-guók]] sì-dô̤i, [[Ngù-guók (Săng-guók)|Ngù-guók]] găh gĭng-dáng gì Nàng-ăng-chê (南安市) siék-lĭk '''Dĕ̤ng-ăng-gâing''' (東安縣). [[Céng-dièu|Să̤-céng]] sì-hâiu [[Dṳ̆ng-nguòng]] ciéng-luâng, cĭng sâ̤ sê̤ṳ-cŭk cāu gáu Cuòng-ciŭ, [[Céng-gŏng]] (晉江) iâ ĭng chṳ̄ dáik miàng.
  
  [[Dòng-dièu]] 684 nièng, kăi-sṳ̄ lĭk ciŭ gióng dé, miàng '''Ū-ìng-ciŭ''' (武榮州), 711 nièng gāi miàng có̤ Cuòng-ciŭ. [[Sóng-dièu|Sóng]] [[Nguòng-dièu|Nguòng]] sì-hâiu, Cuòng-ciŭ sê "Dĕ̤ng-huŏng dâ̤-ék duâi gē̤ng", gĭng-cá̤ huák-dăk, sê "hāi siông sĭ-diù cĭ lô" gì kī-diēng.
  
  1271 nièng, siŏh ciáh miàng hô̤ Ngā-gáuk-báik (雅各伯, [[É-dâi-lé-ngṳ̄]]: Jacob d'Ancona) téng [[É-dâi-lé]] lì Cuòng-ciŭ có̤ sĕng-é. Ĭ siā lāu siŏh buōng chók-miàng gì iù-gé, hô̤ lā̤ '''''Guŏng-mìng cĭ Siàng''''' (光明之城, [[Ĭng-ngṳ̄]]: The City of Light). Dáng-sê, hiêng-câi nè̤ng gó mâ̤ hiēu ciā cṳ̆ sê cĭng sê gā.
  
  == Dê-lī ==
  Cuòng-ciŭ diŏh Hók-gióng dĕ̤ng-nàng-buô iòng hāi, sṳ̆k-ṳ̀ [[Â-nàng]] dê-kṳ̆, ké-hâiu sê hāi-iòng-séng ā-iĕk-dái gié-hŭng ké-hâiu.
  
  == Ùng-huá ==
  === Ngiê-sŭk ===
  * [[Gŏ̤-gák-hié]]
  
  === Lṳ̄-iù ===
  [[File:Mosque in Quanzhou, Fujian, China.jpg|thumb|200px|Cuòng-ciŭ có̤i cā gì [[Chĭng-cĭng-sê]]|right]]
  
  === Cŭng-gáu ===
  
  == Chăng-kō̤ ==
  {{reflist}}
  
  {{Hók-gióng}}
  {{Authority control}}
  
  [[分類:Siàng-chê]]
  [[分類:Mìng-nàng]]
  [[分類:Ciòng-ciŭ]]